เว็บย่อ:* IJSO

สัญลักษณ์ของการแข่งขันวิทยาศาสตร์โอลิมปิก ระดับมัธยมศึกษาตอนต้น (International Junior Science Olympiad: IJSO) เป็นสัญลักษณ์หลักการแข่งขันในทุกๆครั้ง
**การแข่งขันวิทยาศาสตร์โอลิมปิกระหว่างประเทศ ระดับมัธยมศึกษาตอนต้น** (อังกฤษ: International Junior Science Olympiad: IJSO) เป็นสาขาหนึ่งในสาขาของโอลิมปิกวิชาการประเภทเดียวที่ผู้เข้าแข่งขันต้องเป็นนักเรียนระดับมัธยมศึกษาตอนต้น เนื่องจากการแข่งขันมีข้อกำหนดว่าผู้เข้าแข่งขันต้องมีอายุน้อยกว่า 15 ปีในวันแข่งขัน โดยมีการเริ่มแข่งขันครั้งแรกในปี พ.ศ. 2547 ที่เมืองจาการ์ตา ประเทศอินโดนีเซีย โดยประเทศที่เข้าร่วมการแข่งขันจะหมุนเวียนในการเป็นเจ้าภาพจัดการแข่งขัน และมีการจัดการแข่งขันทุกๆ ปี โดยแต่ละประเทศสามารถส่งผู้เข้าร่วมการแข่งขันได้ 6 คน และสามารถส่งอาจารย์ผู้คุมทีมได้อีก 3 คน

ข้อสอบในการแข่งขัน
------------------

ข้อสอบแบ่งออกเป็น 3 ส่วนซึ่งจะแข่งในแต่ละวัน ตามกำหนดการที่เจ้าภาพจัดไว้ ซึ่งข้อสอบจะวัดความรู้ผู้เข้าสอบในรายวิชา ฟิสิกส์ เคมี ชีววิทยา โดยมีคะแนนรวมทั้งหมด 100 คะแนน

### ข้อสอบภาคทฤษฎีแบบปรนัย (Test Examination)

ข้อสอบภาคทฤษฎีแบบปรนัยจะเป็นข้อสอบแบบเลือกตอบทั้งหมด 30 ข้อ โดย 10 ข้อเป็นวิชาฟิสิกส์ 10 ข้อเป็นวิชาเคมี และอีก 10 ข้อเป็นวิชาชีววิทยา ซึ่งแต่ละข้อจะมีคำตอบให้เลือกทั้งหมด 4 ตัวเลือก ถ้าผู้เข้าแข่งขันตอบถูกจะได้รับ 1 คะแนน ไม่ได้คะแนนหากไม่ตอบคำตอบ และจะโดนหักลบ 0.25 คะแนนสำหรับข้อที่ตอบผิด ซึ่งในส่วนนี้มีคะแนนเต็ม 30 คะแนน

### ข้อสอบภาคทฤษฎีแบบอัตนัย (Theoretical Examination)

ข้อสอบภาคทฤษฎีแบบอัตนัยจะแบ่งเป็น 3 วิชาเช่นเดียวกัน โดยต้องแสดงวิธีทำในการหาคำตอบ ในส่วนนี้จะมีคะแนนเต็มทั้งหมด 30 คะแนน

### ข้อสอบภาคปฏิบัติการ (Experiment Examination)

การสอบภาคปฏิบัติการจะสอบเป็นทีม ทีมละ 3 คน โดยสมาชิกแต่ละคนต้องเป็นผู้แทนประเทศจากประเทศเดียวกันเดียวกัน แต่ละประเทศจะมีทีมแข่งขันมากที่สุดทั้งหมด 2 ทีม โดยแต่ละทีมจะต้องทำตามคำสั่งและตอบคำถามตามที่ข้อสอบถาม สมาชิกทุกคนในทีมจะได้รับคะแนนเท่ากัน โดยในส่วนนี้จะมีคะแนนเต็มทั้งหมด 40 คะแนน

รางวัลในการแข่งขัน
------------------

หลังจากตรวจข้อสอบเสร็จเรียบร้อยแล้ว ผู้เข้าแข่งขันจะถูกเรียงตามลำดับของคะแนน ร้อยละ 10 ของผู้เข้าแข่งขันทั้งหมดที่ได้คะแนนสูงสุด จะได้รับเหรียญทอง ร้อยละ 20 ถัดมาจะได้รับเหรียญเงิน ส่วนร้อยละ 30 ถัดมาจะได้รับเหรียญทองแดง และยังมีรางวัลสำหรับทีมที่ได้คะแนนในการสอบภาคปฏิบัติการสูงสุด รางวัลสำหรับประเทศที่ได้คะแนนรวมดีที่สุดในการแข่งขัน ยังมีรางวัลให้แก่ผู้เข้าแข่งขันที่ได้คะแนนภาคทฤษฎีสูงสุด และคะแนนรวมสูงสุดอีกด้วย โดย Local Organizing Committee (LOC) จะเป็นผู้มอบเกียรติบัตรเข้าร่วมการแข่งขันให้แก่ผู้เข้าร่วมการแข่งขัน และอาจารย์ผู้คุมทีมของทุกประเทศที่เข้าร่วมการแข่งขัน

สถานที่จัดการแข่งขัน
--------------------

| ครั้งที่ | เมืองที่จัดการแข่งขัน | ประเทศเจ้าภาพ | วันที่จัดการแข่งขัน |
| --- | --- | --- | --- |
| 1 | จาการ์ตา |  อินโดนีเซีย | 5-14 ธันวาคม 2547 |
| 2 | ยกยาการ์ตา |  อินโดนีเซีย | 4-13 ธันวาคม 2548 |
| 3 | เซาเปาลู |  บราซิล | 3-12 ธันวาคม 2549 |
| 4 | ไทเป |  ไต้หวัน | 2-11 ธันวาคม 2550 |
| 5 | ชังว็อน |  เกาหลีใต้ | 7-16 ธันวาคม 2551 |
| 6 | บากู |  อาเซอร์ไบจาน | 2-11 ธันวาคม 2552 |
| 7 | อาบูจา |  ไนจีเรีย | 3-12 ธันวาคม 2553 |
| 8 | เดอร์บัน |  แอฟริกาใต้ | 1-10 ธันวาคม 2554 |
| 9 | เตหะราน |  อิหร่าน | 1-10 ธันวาคม 2555 |
| 10 | มุมไบ |  อินเดีย | 3-12 ธันวาคม 2556 |
| 11 | แมนโดชา |  อาร์เจนตินา | 2-11 ธันวาคม 2557 |
| 12 | แทกู |  เกาหลีใต้ | 2-11 ธันวาคม 2558 |
| 13 | บาหลี |  อินโดนีเซีย | 2-11 ธันวาคม 2559 |
| 14 | ไนเมเคิน |  เนเธอร์แลนด์ | 3-12 ธันวาคม 2560 |
| 15 | กาโบโรเน |  บอตสวานา | 2-11 ธันวาคม 2561 |
| 16 | โดฮา |  กาตาร์ | 3-12 ธันวาคม 2562 |
| 17 | แฟรงก์เฟิร์ต |  เยอรมนี | 2-12 ธันวาคม 2563 |
| 18 |  |  สหรัฐอาหรับเอมิเรตส์ | 2564 |
| 19 |  |  ยูเครน | 2565 |
| 20 |  |  ไทย | 2566 |
| 21 |  |  โรมาเนีย | 2567 |
| 22 |  |  รัสเซีย | 2568 |
|

การจัดส่งผู้แทนฯ ของประเทศไทย
-----------------------------

ประเทศไทยเริ่มจัดส่งผู้แทนประเทศไทยไปเข้าร่วมการแข่งขันตั้งแต่การแข่งขันครั้งที่ 1 ณ เมืองจาการ์ตา ประเทศอินโดนีเซีย โดยเริ่มคัดเลือกรอบแรกประมาณเดือนมกราคมของทุกปี ซึ่งจัดโดยมูลนิธิ สอวน. และสำนักงานคณะกรรมการการศึกษาขั้นพื้นฐาน กระทรวงศึกษาธิการ หลังจากนั้นจะคัดไว้ประมาณ 300 คน ซึ่งจะมาสอบแข่งขันรอบที่ 2 ณ โรงเรียนสตรีวิทยา กรุงเทพมหานคร แล้วคัดเหลือประมาณ 40 คน เพื่อนำไปเข้าค่ายอบรมเข้มเตรียมตัวไปแข่งขันฯ โดยมีศูนย์มหาวิทยาลัยพี่เลี้ยงทั้งหมด 3 ศูนย์ได้แก่ จุฬาลงกรณ์มหาวิทยาลัย มหาวิทยาลัยมหิดล และมหาวิทยาลัยศรีนครินทรวิโรฒ ทำหน้าที่อบรมประมาณ 1 เดือน แล้วจะสอบอีกรอบหนึ่ง โดยจะคัดผู้แทนประเทศไทยไว้ทั้งหมด 6 คน กับตัวสำรองอีก 4 คน แล้วจะนำทั้ง 10 คน ไปเข้าค่ายอบรมเข้มอีกครั้งช่วงเดือนตุลาคม หลังจากนั้นจะเดินทางไปแข่งขันยังประเทศเจ้าภาพในช่วงเดือนธันวาคม โดยประเทศไทยมี ผศ.ดร. ปิยพงษ์ สิทธิคงเป็นสมาชิกของคณะกรรมการนานาชาติ (International Board Member)

### ผลการแข่งขันของผู้แทนประเทศไทย

ผู้แทนประเทศไทยทำผลงานแข่งขันได้ดีทุกๆ ปี ได้เหรียญรางวัลรวม 72 เหรียญ รวมถึงรางวัลทีมปฏิบัติการยอดเยี่ยมอีกถึง 3 ครั้ง

ผู้แทนประเทศไทยไปแข่งขันโอลิมปิกวิทยาศาสตร์ระหว่างประเทศ ระดับมัธยมศึกษาตอนต้นครั้งที่ 5 ที่เมืองจีอองนาม ประเทศเกาหลีใต้ และอาจารยผู้คุมทีม ขณะรับเหรียญรางวัล

| **ครั้งที่** | **ประเทศเจ้าภาพ** | **อันดับที่** | เหรียญทอง | เหรียญเงิน | เหรียญทองแดง | **เกียรติคุณประกาศ** | **ทีมปฏิบัติการยอดเยี่ยม** |
| --- | --- | --- | --- | --- | --- | --- | --- |
| 1 | ธงของประเทศอินโดนีเซีย อินโดนีเซีย | 3 | 5 | 1 | 0 | 0 | 0 |
| 2 | ธงของประเทศอินโดนีเซีย อินโดนีเซีย | - | 0 | 4 | 2 | 0 | 0 |
| 3 | ธงของประเทศบราซิล บราซิล | 6 | 1 | 5 | 0 | 0 | 1 |
| 4 | ธงของสาธารณรัฐจีน ไต้หวัน | 11 | 0 | 3 | 3 | 0 | 0 |
| 5 | ธงของประเทศเกาหลีใต้ เกาหลีใต้ | 4 | 2 | 4 | 0 | 0 | 0 |
| 6 | ธงของประเทศอาเซอร์ไบจาน อาเซอร์ไบจาน | 3 | 3 | 3 | 0 | 0 | 0 |
| 7 | ธงของประเทศไนจีเรีย ไนจีเรีย | 5 | 2 | 4 | 0 | 0 | 0 |
| 8 | ธงของประเทศแอฟริกาใต้ แอฟริกาใต้ | 2 | 3 | 3 | 0 | 0 | 1 |
| 9 | ธงของประเทศอิหร่าน อิหร่าน | - | 2 | 3 | 1 | 0 | 0 |
| 10 | ธงของประเทศอินเดีย อินเดีย | - | 5 | 1 | 0 | 0 | 1 |
| 11 | ธงของประเทศอาร์เจนตินา อาร์เจนตินา | - | 5 | 1 | 0 | 0 | 0 |
| 12 | ธงของประเทศเกาหลีใต้ เกาหลีใต้ | 5 | 2 | 4 | 0 | 0 | 0 |
| 13 | อินโดนีเซีย |  | 1 | 5 | 0 | 0 | 0 |
| 14 | เนเธอร์แลนด์ |  | 1 | 5 |  |  |  |
| 15 | บอตสวานา | 2 | 4 | 2 |  |  | 3 |
| 16 | กาตาร์ |  | 4 | 2 |  |  |  |

อ้างอิง
-------

1. ↑

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วิทยาศาสตร์โอลิมปิกระหว่างประเทศ ระดับมัธยมศึกษาตอนต้น**

* มูลนิธิ สอวน.
* เว็บไซต์หลักการแข่งขันฯ เก็บถาวร 2008-04-10 ที่ เวย์แบ็กแมชชีน
* เว็บไซต์การแข่งขันฯ ครั้งที่ 4 เก็บถาวร 2009-04-15 ที่ เวย์แบ็กแมชชีน
* เว็บไซต์การแข่งขันฯ ครั้งที่ 5 เก็บถาวร 2009-01-02 ที่ เวย์แบ็กแมชชีน
* เว็บไซต์การแข่งขันฯ ครั้งที่ 6 เก็บถาวร 2009-03-28 ที่ เวย์แบ็กแมชชีน
* เว็บไซต์การแข่งขันฯ ครั้งที่ 7 เก็บถาวร 2010-03-23 ที่ เวย์แบ็กแมชชีน
* เว็บไซต์การแข่งขันฯ ครั้งที่ 11
* เว็บไซต์การแข่งขันฯ ครั้งที่ 12

ดูเพิ่ม
-------

* โอลิมปิกวิชาการ

  

แม่แบบ:วิทยาศาสตร์โอลิมปิก ระดับมัธยมศึกษาตอนต้น

| * ด
* ค
* ก
โอลิมปิกวิชาการ |
| --- |
| 
* คณิตศาสตร์ (IMO)
* ฟิสิกส์ (IPhO)
* เคมี (IChO)
* คอมพิวเตอร์ (IOI)
* ชีววิทยา (IBO)
* ปรัชญา (IPO)
* ดาราศาสตร์ (IAO)
* ภูมิศาสตร์ (IGeO)
* ภาษาศาสตร์ (IOL)
* วิทยาศาสตร์ ระดับมัธยมศึกษาตอนต้น (IJSO)
* โลกและอวกาศ (IESO)
* ดาราศาสตร์และฟิสิกส์ดาราศาสตร์ (IOAA)

 |